לרגל יום המאה של תנועת הצופים, שצוין אתמול, יום שלישי, הגיעו חניכי השבטים הפועלים בעיר, להעניק תשורה סמלית לראש העיר רמי גרינברג, כאות הערכה על השותפות והתמיכה של ראש העיר בפעילות החינוכית הערכית של התנועה בעיר.
במעמד החגיגי השתתפו גם המשנה לרה"ע וראש אגף חברה ונוער רפי דהן, גיא אליהו מנהל אגף הנוער ודנה כהן רכזת תנועות הנוער הרשותית.
תנועת הצופים העבריים בישראל נוסדה בשנת 1919 כתנועת הנוער העברית הראשונה שקמה בארץ ישראל. כיום פעילים בה כ 100,000 חניכים ביותר מ-150 רשויות בארץ.
בעיר פ"ת פועלים שלושה שבטים של תנועת הצופים המונים כ-2,000 ילדים ובני נוער.
שבט ראשונים הפועל מזה שישים שנה, שבט המושבה הפועל מזה 9 שנים ושבט ברק בשכונת עין גנים הפועל מזה 6 שנים.
במסגרת יום זה התקיימו בשבטי העיר פעילויות ואירועים חינוכיים קהילתיים.